Cuneiform Tablet Kt 92/k 520 (AKT 11a 121)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma šu-IŠTAR-ma a-na a-šùr-i-mì-tí qí-bi-ma a-na tí-mì-il₅-ki-a iš-tí da-da-a e-tí-iq-ma i-na {d}UTU-ší té-ru-bu-ú TÚG.ḪI.A ša-ḫi-it-ma a-ṣé-er sí-sí-kà-tim ku-nu-ki ša a-lim{ki} ù a-ta kà-ni-ik šu-uq-lá-tim sà-ni-qá-ma a-ta da-da-a ù en-um-a-šur ku-nu-kà-ma mu-nu-ut TÚG.ḪI.A šu-qú-ul-tí AN.NA ù ma-lá e-ma-ru ṣa-lá-mu e-ru-bu-ni ṭup-pá-am a-na ṣé-er a-ḫi-kà lá-pì-it-ma a-na da-da-a ù en-um-a-šur dí-in-ma lu-ub-lu-ú ki-ma a kà-ni-iš té-ru-ba-ni mu-nu-ut TÚG.ḪI.A ù šu-qú-ul-tí AN.NA ša a-lá-nu-ma e-ru-bu-ni ù ma-lá a-na É.GAL-lim e-ru-bu-ú té-er-tá-kà a-ṣé-ri-a li-li-kam